recursal/SuperWikiNEXT-32B huggingface dataset:
**רוברט טוריצ'לי** (באנגלית: **Robert Guy Torricelli**) (נולד ב-27 באוגוסט 1951) הוא פוליטיקאי אמריקאי, שכיהן כחבר בית הנבחרים של ארצות הברית מטעם המחוז ה-9 של ניו ג'רזי משנת 1983 עד 1997 ובסנאט של ארצות הברית מ-1997 עד לשנת 2003.

ביוגרפיה וקריירה
----------------

רוברט טוריצ'לי נולד בעיירה פטרסון, שבניו ג'רזי, ולמד בבית הספר בניו יורק. בשנת 1974 הוא קיבל תואר באומנויות, ובשנת 1977 במשפטים. בשנת 1980 הוא סיים תואר באוניברסיטת הרווארד בתחום מינהל ציבורי.

בשנים 1975–1977 רוברט טוריצ'לי היה עוזר של מושל ניו ג'רזי. בהמשך הוא עבד ליד וולטר מונדייל. בשנת 1983 הוא נבחר לבית הנבחרים של ארצות הברית מטעם המחוז ה-9 של ניו ג'רזי. רוברט טוריצ'לי שירת בתפקיד זה עד לשנת 1997 כאשר הוחלף על ידי סטיב רוטמן. באותה שנה רוברט טוריצ'לי נבחר לסנאט של ארצות הברית.

בהיותו בבית הנבחרים, רוברט טוריצ'לי תמך במלחמת המפרץ וקידם חוק שאוסר מסחר עם קובה.

לאחר שהוא נבחר לסנאט הועלו חשדות לניצול כספים לצורך מערכת הבחירות באופן לא חוקי. בעקבות התפתחות הפרשה הוא נמנע מלהשתתף בבחירות לסנאט בשנת 2002.

לאחר סיום הקריירה הפוליטית הוא פנה לעסקים.

קישורים חיצוניים
----------------

ויקישיתוף מדיה וקבצים בנושא **רוברט טוריצ'לי** בוויקישיתוף
* רוברט טוריצ'לי, ברשת החברתית אקס (טוויטר)
* רוברט טוריצ'לי באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007436936705171
* GND: 1016896492
* ISNI: 0000 0001 1730 4439
* LCCN: nr90009001
* NKC: mzk2005279445
* SNAC: w64b4d91
* US Congress: T000317
* VIAF: 61392700
* WorldCat: lccn-nr90009001

 |
רחוב, Rupit.
**רופיט** (בקטלאנית: Rupit; באופן רשמי חלק מהשטח המוניציפלי רופיט ופרויט) הוא כפר במחוז אוסונה (Osona) מהאזור של קוייסקברה, קטלוניה, ספרד. הכפר ממוקם בגובה 822 מטר מעל פני הים, כ-98 ק"מ מברצלונה.

היסטוריה
--------

התיעוד העתיק ביותר הוא של כנסיית סנט חואן דה פברגאס והטירה שלה המתועדים כבר משנת 968. הכנסייה הייתה הכנסייה הראשית של העירייה, ומוקמה כ-3 ק"מ מהטירה. במאה ה-12, תקופה בה היה הכפר חלק מהממלכה הנוצרית "בית ברצלונה", ותקופה בה קטלוניה כולה החלה לצבור כוח אזורי, הכפר גדל סביב הטירה של רופיט. משפחות אצולה שהגיעו לעיירה בנו כנסייה חדשה, כנסיית מיכאל הקדוש, בסמוך למקום בו בנו את ביתם. כיום הכנסייה הזו משמשת בתור הכנסייה הקהילתית.

ב-1959 הפכה העיירה לשטח מוניציפלי רשמי בשם רופיט. ב-1977 אוחד השטח המוניציפלי עם הכפר פרויט.

במקור שני הכפרים כבר חלקו את אותו השיפוט תחת הויקונט של אוסונה (osona). על פי המסורת, הויקונט חי בטירה של רופיט לפני המעבר לקרדונה.

כיום רופיט ידועה בתור כפר תיירותי, בשל המראה של ימי הביניים, בתי האבן והרחובות העשויים סלע טבעי. בכפר ישנם טיולים מעניינים, סיורים ובסמוך לכפר ישנם צוקים.

"ריארה דה רופיט" הוא נהר קטן הזורם דרך רופיט וישנו מפל כשהוא פוגש את הצוקים. יש גשר תלוי, אשר מספק גישה למרכז הכפר.

גאוגרפיה
--------

רופיט ממוקם על בגובה 822 מטר בסמוך לנהר "ריארה דה רופיט" על חלק קטן בגבעה סלעית. החלק העתיק של הכפר יושב על רכס צר מעל הנהר וישנם כמה בתים חדשים אשר נבנו ליד הנהר. סביב הכפר נופי ההרים, הגבעות, מקורות המים ושדות ירוקים.

החי והצומח
----------

בסביבת הכפר ישנן ציפורים כמו העיט והנשר המצרי המתגוררים בקרבת צוקים.

מקומות עניין
------------

* החלק העתיק של רופיט ורחובותיו הצרים מתקופת מימי הביניים
* הכנסייה הרומנסקית של סנט חואן דה פברגאס
* כנסיית לורנס דוסמאנט הקדוש .(כ-5 ק"מ. מרופיט ובדרך לויק על ה-כביש C-153)
* כנסיית Sant Andreu de Pruit. (כ-3 ק "מ. מ Rupit)
* כנסיית סנט Michael de Rupit
* הגשר התלוי

האקלים
------

הכפר בעל אקלים ים תיכוני הררי. בחורף, מזג האוויר קר מאזור החוף של קטלוניה בשל הגובה של הכפר. רוב גשמים מתרחשים באביב ובסתיו אבל לעיתים גשמים יכולים אף לפקוד בקיץ. שלג יורד בדרך כלל בין נובמבר לאפריל, אך לא נשאר זמן רב בדרך כלל.

קישורים חיצוניים
----------------

ויקישיתוף מדיה וקבצים בנושא **רופיט** בוויקישיתוף
* אתר האינטרנט הרשמי של רופיט ופרויט

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רופיט"**.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567026205171
* LCCN: n84126548
* VIAF: 133742065
* WorldCat (עם VIAF): 133742065

 |
**מחנה ישראל (לוד)**
(למפת גוש דן מוגדלת)מחנה ישראל (לוד)**מחנה ישראל (לוד)**(למפת גוש דן רגילה)מחנה ישראל (לוד)**מחנה ישראל (לוד)**(למפת ישראל רגילה)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**מחנה ישראל (לוד)**מחנה ישראל (לוד)**(למפת ישראל מוגדלת)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**מחנה ישראל (לוד)**מחנה ישראל (לוד)**
מחנה ישראל, 1950
מבט על המעברה - מחנה ישראל
הרחוב הראשי במעברת מחנה ישראל
**מחנה ישראל** היה מגדולי מחנות העולים ומעברות העולים בישראל, שכן צפונית לעיר לוד ומזרחית לכביש לוד - פתח תקווה. מועצה מקומית לשעבר (בשנים 1965-1957). כיום שטח המעברה נמצא בתוך מתחם התעשייה האווירית לישראל.

תולדות המקום
------------

במלחמת העולם השנייה הוקם במקום מחנה של הצבא הבריטי שנקרא **מחנה דומסטיק**. במחנה חנה גם הצבא האמריקני. לאחר קום המדינה הוקמה בשטח המעברה שנקראה על שם ישראל שחורי ממפקדי ההגנה החשובים, שנהרג במלחמת העצמאות באזור בעלותו על מוקש, מזרחית למעברה.

לאחר שנים רבות של פעילות אינטנסיבית נסגרה המעברה באופן רשמי בשנת 1965, אולם עד סוף שנות השבעים נשארו במקום מספר משפחות. השטח של מחנה ישראל נמסר לידי התעשייה האווירית לישראל, אשר בנתה בתחומה חלק ממפעליה.
שרידי מבנים של המחנה הצבאי אשר כונו צריפי ניסן עמדו במקום עד לתקופה האחרונה. במקום גם מצוי מבנה של תחנת רכבת.

ראו גם
------

* זאב וילנאי, **היישובים בישראל**, הוצאת דבר, תשי"א.

קישורים חיצוניים
----------------

ויקישיתוף מדיה וקבצים בנושא **מחנה ישראל** בוויקישיתוף
* מיכה לימור, מעברה על אם הדרך, מעריב, 10 ביוני 1966

הערות שוליים
------------

1. ↑  מפת אזור מחנה ישראל, 1956 (הדפסה 1959), באתר אוסף המפות ע"ש ערן לאור, הספרייה הלאומית
2. ↑  ע. גרא, תוך שנה וחצי יחסלו את מעברת מחנה-ישראל, מעריב, 26 באפריל 1964
איור אפשרי של אגירקאסיס
**אגירוקאסיס** (שם מדעי: **Aegirocassis**) הוא סוג של פרוק-רגליים קדום מאוד אשר חי בתקופת האורדוביק לפני 480 מיליון שנה בימים שלחופי צפון אפריקה. המאובנים שלו התגלו ב-2015 במרוקו בידי החוקר מוחמד בן מואלה (Mohamed Ben Moula), אשר הביא אותם לחוקרים באוניברסיטה בבלגיה. המאובנים היו בעלי דפוס תלת-ממדי ייחודי והכילו שרידים של גפיים מוזרות ושל חלקי גב.

יצור זה היה אחד מהקדומים שבפרוקי הרגליים ואחד מהגדולים ביותר בבעלי החיים של האורדוביק, שהייתה תקופה בה שלטו חסרי חוליות ממגוון סוגים בימים ובאוקיינוס. יצור זה היה קרובו של האנומלוקאריס והגיע לאורך של 2 מטרים והיה ככל הנראה מסנן פלנקטון בעזרת זיפי רגליים דומים לזרועות שפעלו בדומה לרגלי סרטנים. הוא היה שטוח בצורתו ונע בצורה המזכירה דיונון מודרני במים בעזרת "גלימת סנפיר" בקצה גופו.

יצור זה היה ראשון אוכלי הפלנקטון והיה משייט במים ומשתמש בעיניו המורכבות כדי למצוא נחילים, אותם הוא אסף בעזרת רגליו הגדולות. הוא היה גדול בהרבה מרוב חסרי החוליות החיים והגדול ביותר בתקופתו.

קישורים חיצוניים
----------------

ויקישיתוף מדיה וקבצים בנושא **אגירוקאסיס** בוויקישיתוף
* אגירוקאסיס, באתר GBIF (באנגלית)
**ג'ורג' תומאס רופ,** באנגלית: **George Thomas Rope** ‏ (1846–1929) היה צייר בריטי. עבודתו התמקדה בנופי הארץ ובבעלי חיים, במיוחד סוסים, והיא בולטת בנאמנותה למיקום ולדיוק הייצוג. הרבה להשתמש בצבעי שמן אך גם שרטט בעיפרון ופחם וכן צייר בצבעי מים. הוא היה אמן מובהק של מזרח סאפוק, אם כי מדי פעם התמודד עם נושאים רחוקים יותר. הוא גם היה צופה רגיש בתולדות הטבע והיה מחברם של מאמרים רבים וספר אחד בנושא.

ביוגרפיה
--------

פוני אפור
נולד ב-11 בפברואר 1846, בנם השני של ג'ורג' ואן רופ מבלקסהול ואורפורד, סאפוק. הוא שאף לפתח את כישוריו כאמן גרפי וחוקר טבע. לפני נישואיו של אחיו ארתור, הוא סייע בחשבונות ובניירת בחווה של אחיו, ופנה להתמסר לחלוטין לקריירה האמנותית שלו.

עבודתו הראשונה שהוצגה באקדמיה המלכותית (בשנת 1877) הייתה ציור שמן בשם ״עכברי שדה״, שנמכר ב-25 גינאה, מחיר משמעותי עבור אמן לא ידוע. משנת 1875 ואילך, הוא הציג במועדון האמנות היפה של איפסוויץ' כמעט מדי שנה עד 1915 לאחר תאריך זה, הוא הפסיק להציג אך פרסם את אוסף של מאמרי הטבע שלו שנאספו תחת הכותרת "מראות וצלילי הארץ" ב-1915. הוא המשיך להגיש מאמרים על תולדות הטבע ״דיאלקט סאפולק״, עד שנותיו האחרונות. למרות האבחנה של בריאותו חלשה, הוא חי עד גיל 83 ומת בשנת 1929 כתוצאה מתאונה.

דמדומים בנובמבר
ג'ורג' תומאס רופ היה הבכור מבין מספר אמנים משפחתיים, כולל אחותו הצעירה אלן מרי רופ, פסלת ידועה בתקופתה, ושלוש אחייניות מרגרט אגנס רופ ו-M. E. Aldrich Rope, שתיהן אמניות ויטראז' בולטות, ודורותי אן אולדריך רופ, פסלת נוספת.

### יצירות

מיצירותיו שרדו ציורי שמן, בדרך כלל סצנות כפריות ובעלי חיים, במיוחד סוסים, צבעי מים על נושאים דומים, רישומים בעיפרון ורישומים בדיו, לפעמים הומוריסטיים. הנושאים שלו היו בעלי חיים - ביתיים ובר כאחד, סצנות כפריות, עצים, נושאים שצוירו באור נמוך ובלילה. העבודות המוצגות בגלריה מקיפות מגוון מעבודותיו, אשר ממשיכה למשוך עניין של אספנים.

קישורים חיצוניים
----------------

ויקישיתוף מדיה וקבצים בנושא **ג'ורג' תומס רופ** בוויקישיתוף

הערות שוליים
------------

1. ↑  Blaxhall's Creative Past" Appendix 1,. Blaxhall. pp.155-158
2. ↑  Rope, G.T. (1915). *Country Sights and Sounds*. London: Constable
3. ↑  "Chapter2:"The Blaxhall Artist" by Day, J.". Blaxhall's Creative Past. Blaxhall. pp.27-70
4. ↑  "Margaret Rope stained glass". www.arthur.rope.clara.net
5. ↑  George Thomas Rope, Wickham Market,East Anglian Traditional Art Centre". eatac.
6. ↑  A comprehensive list of works is available at Wikimedia Commons as a pdf: List of works.

|  |  |
| --- | --- |
| בקרת זהויות עריכת הנתון בוויקינתונים | 
* ULAN: 500103696
* VIAF: 96452268
* WorldCat: np-rope, g t

 |
פירוש נוסף ערך זה עוסק בחבל ארץ באפריקה. אם התכוונתם למשמעות אחרת, ראו חבש (פירושונים).
חבש באתיופיה
**חבש** (בגעז: **ሐበሻ**) הוא חבל ארץ גאוגרפי-היסטורי בצפון-מזרח קרן אפריקה. גבולות החבל הם הים האדום בצפון, הנילוס הכחול בדרום, משולש עפר במזרח והגבול עם סודאן במערב. מבחינה גאוגרפית, האזור מכיל את צפון הרמה האתיופית, את אגם טאנה ואת אגן ניקוזו העקרי של הנילוס הכחול. מבחינה היסטורית, האזור הוא ערש מולדתם של העמים החבשים, שכיום מהווים את הרוב המוחץ של האוכלוסייה בחבל. מאזור זה צמחו המדינות ההיסטוריות דעמת, אקסום, האימפריה האתיופית וכיום היורשות התרבותיות שלה הן אתיופיה ואריתריאה, שהחבל מחולק ביניהן. דמוגרפית, האזור מיושב על ידי אמהרים בעיקר בדרום ובמרכז, תגרים בצפון-מרכז ותגרה בצפון.

אטימולוגיה
----------

מקור השם "חבש" הוא בערבית ("الحبشة" - "אל-חבשה"), ופירושו - "ערב-רב". הכוונה היא לשלל השבטים השמיים אשר היגרו לאזור מחצי האי ערב, בעיקר מתימן, מהמאה ה-20 לפנה"ס ועד למאות הראשונות לספירה. על פי ההיסטוריון אדוארד גלאסר, העדות הראשונה לשימוש בשם זה היא ההירוגליף "חבסטווי" משנת 1460 לפנה"ס הערבים לא היו קיימים בכלל בעת הזו, שם שבו השתמשה מלכת מצרים חתשפסות על מנת לתאר את תושבי ארץ פונט. הכתובת הראשונה המוסכמת על פי רוב לשם "חבשים" היא כתובת המאה ה-2, שנמצאה בתימן; ובה נזכר השם "חבשאת" כשם של קבוצה אתנית מהאימפריה האקסומית; במאה ה-3 מופיע שם זה כשם כולל למספר שבטים. הכינוי "אביסיניה" ("Abyssinia") הוא גלגולו של השם "חבשיסטן" ("Habeşistan" - "ארץ החבשים") מהשפה הטורקית, שממנה התגלגל לכינוי אביסיניה בלשונות אירופה.

ההקבלה של השם "חבש" לאתיופיה היא טעות. השם "אתיופיה" ("Αἰθιοπία") ניתן על ידי היוונים כשם לחבל ארץ גדול בצפון אפריקה שהתייחס לאזור דרומית למצרים (סודאן ואתיופיה דהיום), הישות הדומיננטית באותם זמנים באזור הייתה ממלכת כוש, וכך, גם ההתייחסות היוונית בשם "אתיופיה" הייתה בעיקר לממלכה זו. השימוש הראשון בשם "אתיופיה" בהתייחס לחבש הייתה לאחר שהנצרות הוכרזה כדת המדינה באימפריה החבשית על ידי הקיסר עזנה ב-325, והשם אתיופיה הפך לשם הרשמי של האימפריה המתנצרת – בייחוד לאחר כיבושהּ של ממלכת כוש על ידהּ ב-340. אימוץ זה של השם אתיופיה הביא עמו גם את השם "כוש" ככינוי לחבש, שהוא טעות, ובעקבות כך תורגם השם "כוש" בתנ"ך לשם "אתיופיה" בתרגום השבעים, ומשם לשאר שפות העולם.

בעבר היה נהוג גם להשתמש בשם "הודו" ובעברית בשם "אינדואה" ונגזרותיה ככינוי לאזור חבש, במנותק מהאזור הגאוגרפי-יווני "אתיופיה"; מאחר שהשם אתיופיה שימש בעיקר ככינוי לממלכת כוש ולא לחבש, היה נהוג להשתמש בשם הודו לתיאור חבש, מכיוון שעל פי היוונים החבשים היו קרובים בצבע עורם להודים ולא לאפריקאים, והם קוטלגו כעם ערבי. שם זה ייצר בלבול נוסף – היסטוריונים חוקרי ארצות ואחרים השתמשו בשם "הודו" על מנת לתאר מספר מדינות וארצות.

הערות שוליים
------------

1. ↑  William Pulleyn, The Etymological Compendium, p. 270
2. ↑  Herausgegeben von Uhlig, Siegbert, Encyclopaedia Aethiopica: D-Ha, p. 948
3. ↑  Stuart Munro-Hay, Aksum: A Civilization of Late Antiquity, p. 39
4. ↑  Munro-Hay, Aksum, p. 66
5. ↑  Munro-Hay, Aksum, p. 19
6. ↑  Munro-Hay, Aksum, pp. 79, 224
7. ↑  Herausgegeben von Uhlig, Siegbert, Encyclopaedia Aethiopica: D-Ha. Wiesbaden:Harrassowitz Verlag, 2005. pp. 948.
8. ↑  Philip Mayerson, **A Confusion of Indias: Asian india and African India in the Byzantine Sources**, p. 169 - 174
**סנדל ברגמן** (באנגלית: **Sandahl Bergman**; נולדה ב-14 בנובמבר 1951) היא שחקנית, רקדנית ופעלולנית אמריקאית.
ברגמן התפרסמה בזכות תפקידה כואלריה בסרט "קונן הברברי" ובתור המלכה ג'דרן בסרט "סוניה האדומה".

ביוגרפיה
--------

ברגמן נולדה בקנזס סיטי, סיימה את לימודיה ב"תיכון סווין מיסיון".
כשהייתה בת 20 עברה לניו יורק שם הופיעה במספר הפקות בברודוויי וצדה את עינייו של המחזאי בוב פוסי שליהק אותה בתור רקדנית מחליפה במחזמר "פיפין". תפקידיה הבאים על בימות התיאטרון היו במחזות הזמר "גיגי", "מאק ומייבל" ו"שורת המקהלה".

הופיעה לראשונה בסרטים כרקדנית רקע בסרטים "זאנאדו" ו"כל הג'אז הזה". הופיעה בסרט ההרפתקאות "קונאן הברברי", בסרט גילמה ברגמן את ואלריה, גנבת לוחמת ומושא אהבתו של קונן (ארנולד שוורצנגר), לקראת סוף הסרט נרצחת בידי טולסה דום (ג'יימס ארל ג'ונס). המפיקים של הסרט לא הצליחו למצוא פעלולנית בגודלה הרחב יחסית של ברגמן ולכן היא נאלצה לבצע את הפעלולים בכוחות עצמה.
על הופעתה המרשימה בסרט זכתה ברגמן בפרס גלובוס הזהב בקטגוריית השחקנית החדשה הטובה ביותר.

שיחקה לצידו של שוורצנגר בפעם השנייה ב-1985 בסרט "סוניה האדומה" בו גילמה את המלכה הרעה ג'דרן. בנוסף כיכבה בסרטו הזר הראשון של הבמאי הישראלי אבי נשר "היא". ב-1988 הופיעה לצידו של המתאבק רודי "ראודי" פייפר בקומדיית האקשן "הגיהנום מגיע לפורגרטוון". היא הופיעה גם בטיסה נעימה 2 ב-1982. הופעתה האחרונה עד כה הייתה ב-2003 בקומדיית הפשע המוזיקלית "הבלש המזמר".

לברגמן בת אחת בשם טריסטיאן מהשחקן ג'וש טיילור תבנית:Tנ.

קישורים חיצוניים
----------------

* סנדל ברגמן, במסד הנתונים הקולנועיים IMDb (באנגלית)
* סנדל ברגמן, באתר AllMovie (באנגלית)
* סנדל ברגמן, במסד הנתונים הקולנועיים KinoPoisk (ברוסית)
* סנדל ברגמן, באתר MusicBrainz (באנגלית)
* סנדל ברגמן, באתר Discogs (באנגלית)

הערות שוליים
------------

1. ↑  אתר סרטים, קונאן הברברי (1982)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1547750
* BnF: cb14155148d (data)
* ISNI: 0000 0001 0863 4823
* MusicBrainz: c6017591-37f3-4de9-a0e3-0e11c61d4e68
* NLP: a0000001988844
* VIAF: 2679881
* WorldCat: viaf-2679881

 |
**ישראל הראל** (נולד בשנת 1938) הוא עיתונאי, פובליציסט, ופעיל ציבור ישראלי. מייסד מועצת יש"ע, כתב העת נקודה והמכון לאסטרטגיה ציונית. יוזם אמנת כנרת ואמנת גביזון-מדן.

פעילות ציבורית
--------------

ישראל הראל נולד ברומניה. בשנת 1948, בגיל עשר עלה עם משפחתו לישראל והשתכן בחיפה. עם גיוסו לצה"ל התנדב לצנחנים. במלחמת ששת הימים ביוני 1967 לחם בקרבות בירושלים והיה בין משחררי הכותל. במלחמת יום הכיפורים, באוקטובר 1973, לחם כאיש מילואים בחטיבה 55 שבפיקוד דני מט, אשר לחמה בגזרה המצרית והייתה הראשונה לצלוח את תעלת סואץ במסגרת מבצע אבירי לב.
הראל היה בין משתתפי סדר פסח תשכ"ח (1968) במלון פארק בחברון, האירוע המכונן של היישוב היהודי בחברון וקריית ארבע.

במשך שנים, הראל ביקש לקדם כתיבה ספרותית של יוצרים דתיים וביקר בחריפות את הרמה הספרותית הנמוכה, לשיטתו, של "מבוע". ב-1980 ייסד את כתב העת "נקודה" והיה עורכו במשך 15 שנה. באותה שנה היה ממייסדי מועצת יש"ע ושימש היו"ר הראשון שלה עד לשנת 1995. 

הראל פעיל למען הקשר והשותפות בין תושביה היהודים של מדינת ישראל. כחלק מתפישה זו היה שותף להקמת פורום לאחריות לאומית אשר פעל במסגרת מרכז יצחק רבין לחקר ישראל והיה אחראי בין השאר לניסוח אמנת כנרת (2001). היה שותף לאמנת גביזון-מדן שעסקה בהסדרת יחסי דתיים-חילונים במדינת ישראל.

מאמרי דעות של הראל מתפרסמים במדור הדעות של "הארץ". פרסם מאמרים בנושאים מגוונים ב"ניו יורק טיימס", ב"גארדיאן" ובעיתונים נוספים. במאמריו תקף בחריפות את "הקרן החדשה לישראל", וטען שהשם הראוי לה הוא "הקרן לישראל חדשה". הראל קורא כבר מספר שנים למתקפה יזומה של ישראל בשטחי לבנון ולכיבוש שטחים נרחבים ממנה על-מנת לסכל את האיום מצד חיזבאללה. 

הראל משמש כיו"ר עמותת הצנחנים משחררי ירושלים, ואף כתב שני ספרים העוסקים בחטיבת הצנחנים במלחמת ששת הימים.

ב-2005 הקים יחד עם יואל גולובנסקי את "המכון לאסטרטגיה ציונית" ועמד בראשו עד לשנת 2012 עת הוחלף על ידי יועז הנדל.

באפריל 2015 זכה בפרס מוסקוביץ' לציונות.

ביוני 2019 קיבל תואר ד"ר לשם כבוד מאוניברסיטת בר-אילן.

מתגורר בעפרה. בתו, ניצנית הייתה נשואה לעיתונאי והארכאולוג שמעון ריקלין.

עמוס עוז תיאר את הראל בתיעוד ביקורו ביישוב עפרה, שפורסם בספרו פה ושם בארץ ישראל.

ספריו
-----

* **קרע בין הכיפות: חשבון נפש של דור הכיפות הסרוגות**, הוצאת מודן, 1993.
* **אבירי הלב: חטיבת הצנחנים בקרבות צליחת תעלת סואץ וכיבוש גדה המערבית**, קרן חטיבת הצנחנים.
* **שער האריות: הקרב על ירושלים בחווית לוחמי חטיבת הצנחנים**, משרד הביטחון – ההוצאה לאור.

קישורים חיצוניים
----------------

* ישראל הראל באתר המכון לאסטרטגיה ציונית
* מאמרי ישראל הראל, באתר "הארץ"
* יאיר שלג, ‏"עתיד מדינת ישראל נישא על כתפי הציונות הדתית", בעיתון מקור ראשון, 17 בספטמבר 2018
* **ישראל הראל**, ‏"בכייה לדורות, סיבוב שני", **השילוח**, 4 במאי 2017.

הערות שוליים
------------

1. ↑  אביב פרנקל, הצצה נדירה: היום האחרון במלחמת יום כיפור, באתר של "רשת 13", 3 בספטמבר 2013 (במקור, מאתר "nana10").
2. ↑  ישראל הראל, בעבועי־סרק של "מבוע", מעריב, 8 במאי 1970
3. ↑  הקרן להעמקת השסעים, באתר הארץ, 11 בפברואר 2010

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007302407105171
* GND: 1147725780
* ISNI: 0000 0000 6657 389X
* LCCN: nr94007177
* VIAF: 316746533
* WorldCat: lccn-nr94007177

 |
הרב **אביחי קצין** (נולד ב-7 במאי 1962), הוא ראש בית המדרש "ראשית" ברעננה. מרבני הציונות הדתית.

ביוגרפיה
--------

אביחי קצין נולד ברעננה לאחת מן המשפחות המייסדות של העיר. למד בבית הספר היסודי הממלכתי דתי "יבנה" ברעננה, לאחר מכן המשיך לחטיבת הביניים קריית יעקב הרצוג בכפר סבא, והשלים את לימודיו התיכוניים במדרשיית נועם. בהמשך עבר לישיבת ההסדר כרם ביבנה. כשהיה במסלול ישיבות ההסדר, שירת בחיל השריון ולחם במלחמת לבנון הראשונה, כנהג טנק מגח ונפצע במהלך המלחמה פציעה שגרמה לו לאבד את רגלו, כאשר פגז (שלא התפוצץ) פגע ברגלו פגיעה ישירה. לאחר תקופת השיקום שב למסלול לימודיו בישיבה, ובהמשך הוסמך לרבנות וקיבל תעודת כושר לרב עיר מטעם הרבנות הראשית לישראל. למד גם בכולל ארץ חמדה. 

לאחר שסיים תקופה של ארבע שנות הוראה בישיבה התיכונית נתיב מאיר בירושלים עבר לשמש כראש ישיבת בני עקיבא רעננה במשך שש שנים. שימש כרב קהילת "לכו נרננה" ברעננה, קהילה פעילה בת כ-150 משפחות. כיום רב הקהילה הוא הרב יעקב מאיר. הקים את בית המדרש הקהילתי "ראשית" המארגן פעילות תורנית ענפה המיועדת לכל סוגי האוכלוסייה הגרה ברעננה, דתיים וחילוניים גם יחד וכן שבתות של תורה. כמו כן הוא עומד בראש בית המדרש במכללת שערי משפט ורב קהילת "עדת בני-ישראל המאוחדת" יחד עם הרב שלמה אישון, וקהילת "עלומים" ברעננה במשרה חלקית. הגיש בעבר תוכנית רדיו יומית ברדיו קול חי, סביב נושאים בפרשת השבוע ובדף יומי.

קישורים חיצוניים
----------------

* שיעורי הרב אביחי קצין מאתר ישיבת בית אל
* אתר בית המדרש "ראשית"(הקישור אינו פעיל)
* רשימת שיעורים ביוטיוב
* כל הכתבות על הרב קצין, באתר ערוץ 7
* אביחי קצין, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296915805171
* ISNI: 0000 0004 0245 2238
* LCCN: no2011098507
* VIAF: 171373579
* WorldCat: lccn-no2011098507

 |
**טרנס ליירד** (באנגלית: **Terrance Laird**; נולד ב-12 באוקטובר 1998) הוא אתלט אמריקאי, בעל תוצאת השנה בעולם (2021) בריצת 200 מטר.

ביוגרפיה
--------

ליירד נולד וגדל בווסטצ'סטר, פנסילבניה. הוא לומד באוניברסיטת מדינת לואיזיאנה.

באליפות המכללות באולם שנערכה בפאייטוויל, ארקנסו ב-13 במרץ 2021 הוא זכה במדליית כסף בריצת 200 מטר בשיא אישי חדש, התוצאה השנייה בטיבה בעולם השנה והתוצאה השמינית בטיבה בכל הזמנים של 20.20 שניות, אחרי מתיו בולינג שקבע את תוצאה השנה בעולם של 20.19 שניות.

שבועיים לאחר מכן, בתחרות שנערכה באוסטין, טקסס ב-27 במרץ הוא קבע בריצת 200 מטר שיא אישי חדש ואת תוצאת השנה בעולם. הריצה שלו הייתה מרשימה במיוחד מאחר שהוא רץ ב"נגטיב ספליט", 100 המטרים השניים (9.42 שניות) מהר יותר באופן משמעותי מ-100 מטר הראשונים (10.39 שניות) באחת הסגירות המהירות בהיסטוריה.

שיאים אישיים
------------

### אצטדיון

* ריצת 100 מטר: 10.06 שניות (2021)
* ריצת 200 מטר: 19.81 שניות (2021)

### אולם

* ריצת 60 מטר: 6.66 שניות (2020)
* ריצת 200 מטר: 20.20 שניות (2021)

קישורים חיצוניים
----------------

* טרנס ליירד, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14716878

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"טרנס ליירד"**.
**ברנדין קוקס** (באנגלית: **Brandin Cooks**; נולד ב-25 בספטמבר 1993) הוא שחקן פוטבול אמריקאי המשחק בעמדת התופס בקבוצת דאלאס קאובויס מליגת ה-NFL.

ביוגרפיה
--------

קוקס נולד בסטוקטון שבקליפורניה אחד מארבעה בנים של וורד ואנדראה. אביו נפטר כשקוקס היה בן שש. בשנים 2011–2013 למד באוניברסיטת המדינה של אורגון בה זכה למלגה כחבר בנבחרת הפוטבול. בשנתו השלישית רשם 1,730 ו-16 טאצ'דאונים בתפיסה בנוסף לעוד 217 יארד ושני טאצ'דאונים בריצה. באותה עונה זכה בפרס בליינטיקוף לתופס המצטיין בליגת המכללות ולנבחרת השנה במכללות. הוא ויתר על שנתו הרביעית באוניברסיטה ונרשם לדראפט ה-NFL.

בדראפט ה-NFL של 2014 נבחר בסיבוב הראשון במקום ה-20 על ידי ניו אורלינס סיינטס. בעונתו הראשון השיג 550 יארד התפיסה ו-4 טאצ'דאונים (3 בתפיסה ואחד בריצה) בטרם נפצע במשחקו העשירי והושבת ליתרת העונה. בעונת 2015 הוביל את תופסי הקבוצה עם 1,138 יארד ו-9 טאצ'דאונים. בעונת 2016 רשם 1,173 יארד ו-8 טאצ'דאונים, אך מעמדו כתופס המוביל של הקבוצה התערער בעקבות הצטיינותו של הרוקי מייקל תומאס. 

לפני פתיחת עונת 2017 העובר בטרייד לניו אינגלנד פטריוטס בתמורה לבחירת דראפט בסיבוב הראשון. במחזור השלישי מול יוסטון טקסאנס השיג 131 יארד ושני טאצ'דאונים, כולל התפיסה המכריעה בשניות הסיום של המשחק שהסתיים בניצחון 36–33. סך הכל רשם בעונת 2017 1,082 יארד בתפיסה ו-7 טאצ'דאונים, שני בקבוצה לאחר הטייט אנד רוב גרונקובסקי. יחד עם ניו אינגלנד העפיל לראשונה לפלייאוף, בגמר ה-AFC רשם שש תפיסות ל-100 יארד וכן סחט עוד שתי עבירות ל-68 יארד נוספים בניצחון על ג'קסונוויל ג'אגוארס. בסופרבול LII סבל מזעזוע מוח ברבע השני והושבת ליתרת המשחק. לאחר עונה אחת בניו אינגלנד הועבר בטרייד ללוס אנג'לס ראמס בתמורה לבחירת דראפט בסיבוב הראשון. את עונת 2018 סיים בפעם הרביעית ברציפות עם למעלה מ-1,000 יארד כשהשיג 1,204 יארד בתפיסה ו-5 טאצ'דאונים. בסופרבול LIII הפסיד עם הראמס לניו אינגלנד פטריוטס 3–13, במשחק בו תפס 8 מסירות ל-120 יארד. בעונת 2020 הצטרף ליוסטון טקסאנס. בעונת 2023 הועבר בטרייד לדאלאס קאובויס.

סטטיסטיקה נבחרת
---------------

מעודכן לסוף עונת 2022

**בעונה הסדירה:**

| עונה | קבוצה | משחקים | תפיסות | יארדים בתפיסה | טאצ'דאונים בתפיסה |
| --- | --- | --- | --- | --- | --- |
| 2014 | ניו אורלינס סיינטס | 10 | 53 | 550 | 3 |
| 2015 | ניו אורלינס סיינטס | 16 | 84 | 1,138 | 9 |
| 2016 | ניו אורלינס סיינטס | 16 | 78 | 1,173 | 8 |
| 2017 | ניו אינגלנד פטריוטס | 16 | 65 | 1,082 | 7 |
| 2018 | לוס אנג'לס ראמס | 16 | 80 | 1,204 | 5 |
| 2019 | לוס אנג'לס ראמס | 14 | 42 | 583 | 2 |
| 2020 | יוסטון טקסאנס | 15 | 81 | 1,150 | 6 |
| 2021 | יוסטון טקסאנס | 16 | 90 | 1,037 | 6 |
| 2022 | יוסטון טקסאנס | 13 | 57 | 699 | 3 |
| **קריירה** |  | **132** | **630** | **8,616** | **49** |

**בפלייאוף:**

| עונה | קבוצה | משחקים | תפיסות | יארדים בתפיסה | טאצ'דאונים בתפיסה |
| --- | --- | --- | --- | --- | --- |
| 2017 | ניו אינגלנד פטריוטס | 3 | 10 | 155 | 0 |
| 2018 | לוס אנג'לס ראמס | 3 | 19 | 352 | 0 |
| **קריירה** |  | **6** | **29** | **502** | **0** |

קישורים חיצוניים
----------------

ויקישיתוף מדיה וקבצים בנושא **ברנדין קוקס** בוויקישיתוף
* ברנדין קוקס, ברשת החברתית פייסבוק
* ברנדין קוקס, ברשת החברתית אקס (טוויטר)
* ברנדין קוקס, ברשת החברתית אינסטגרם
* ברנדין קוקס, סרטונים בערוץ היוטיוב
* ברנדין קוקס באתר ניו אינגלנד פטריוטס
* ברנדין קוקס באתר pro-football-reference.com
* ברנדין קוקס באתר אוניברסיטת המדינה של אורגון
**That's Life** הוא אלבום מאת הזמר האמריקני פרנק סינטרה, זהו אלבום האולפן ה-48 של סינטרה וה-21 היוצא בחברת ההקלטות רפרייז רקורדס. האלבום יצא בשנת 1966.

הפקה
----

לאחר ההצלחה הרבה לה זכו אלבומיו האחרונים של סינטרה, September of My Years, A Man and His Music וStrangers in the Night, המשיך סינטרה בניסיונו להשיג שוברי קופות נוספים, כשהוא מהלך על הגבול המפריד בין סגנון הפופ הקלאסי לבין החידושים האחרונים בתחום, הקליט סינטרה שירים בסגנונו המוכר כשהוא מוסיף להם טכניקות חדשות. באלבום, That's Life, הצליח למצוא סינטרה את נקודת האיזון, הוא שר בסגנון פופ מודרני, אך בבחירת השירים הקפיד כי יהיו "כבדי משקל", ומכובדים (לדעתו) מבחינת תוכנם.

סינטרה שסלד מהמוזיקת הרוק העכשווית, דבר שהוביל אותו לעימות מתוקשר עם אלביס פרסלי, התפשר בצליל, אך לא הסכים להכניס אלמנטים של מוזיקת הרוק, עליה אמר כמה שנים קודם לכן כי היא ריקנית, משחיתה את הנוער ואינה תורמת דבר. המילים לשיריו המשיכו להיות כבעבר ובפעולה זו הצליח סינטרה לרצות את מעריציו הוותיקים וגם לפנות לקהל צעיר יותר.

משתתפים
-------

* פרנק סינטרה - קולות
* ארני פרימן - מארגן, מנצח

רשימת שירים
-----------


| מס' | שם | משך |
| --- | --- | --- |
| 1. | That's Life | 3:07 |
| 2. | I Will Wait for You | 2:16 |
| 3. | Somewhere My Love (Lara's Theme) | 2:16 |
| 4. | Sand and Sea | 2:26 |
| 5. | What Now My Love | 2:30 |
| 6. | Winchester Cathedral | 2:35 |
| 7. | Give Her Love | 2:11 |
| 8. | Tell Her (You Love Her Each Day) | 2:40 |
| 9. | The Impossible Dream (The Quest) | 2:31 |
| 10. | You're Gonna Hear from Me | 2:57 |
| **משך כולל:** | **25:29** |

במדיה
-----

השיר הראשון באלבום, That's life, הופיע בסרט "סיפור מרובע ברונקס" משנת 1993, בסרט "קספר" משנת 1995, בסרט "ג'וקר" משנת 2019, במשחק הווידאו של Tony Hawk's Underground 2 משנת 2004, וכן בסיום העונה השישית של ברוקלין תשע-תשע.

קישורים חיצוניים
----------------

* מידע על האלבום *That's Life* באתר MusicBrainz
* מידע על האלבום *That's Life* באתר AllMusic
* האלבום *That's Life* באתר Discogs
* האלבום *That's Life* באתר ספוטיפיי

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: d33bc6b2-b99e-397d-9a2b-7d54a43653bc

 |
**רודולף איליי בושוויץ** (באנגלית: **Rudolph Ely Boschwitz**; נולד ב-7 בנובמבר 1930) הוא פוליטיקאי יהודי-אמריקאי שכיהן כחבר הסנאט של ארצות הברית מטעם מדינת מינסוטה בשנים 1978–1991. בושוויץ הוא חבר המפלגה הרפובליקנית של מינסוטה, מפלגת מרכז-ימין המסונפת אל המפלגה הרפובליקנית.

ביוגרפיה
--------

בושוויץ נולד בברלין, רפובליקת ויימאר, ללוסי (לבית דווידוביץ') ואלי בושוויץ. ב-1933, כשהיה בן שלוש, נמלטה משפחתו היהודית מגרמניה הנאצית אל ארצות הברית והתיישבה בניו רושל שבמדינת ניו יורק, שם גדל. אחרי שסיים את לימודיו התיכוניים למד בושוויץ באוניברסיטת ג'ונס הופקינס, וב-1950 סיים את לימודיו בבית הספר לעסקים של אוניברסיטת ניו יורק. ארבע שנים לאחר מכן סיים לימודים נוספים בבית הספר למשפטים של אותה האוניברסיטה. ב-1954 התקבל לבר המשפטים של מדינת ניו יורק, וב-1959 לזה של ויסקונסין. כמו כן, בשנים 1954–1955 שירת בחיל הקשר של צבא ארצות הברית.

בנובמבר 1978 נבחר לסנאט האמריקאי מטעם המפלגה הרפובליקנית של מינסוטה כרפובליקני-עצמאי. השבעתו לתפקיד הוקדמה ל-30 בדצמבר אותה השנה עם התפטרותו של ונדל אנדרסון, שמונה לסנאט עם פרישתו של וולטר מונדייל מהסנאט לשם מינויו לסגן נשיא ארצות הברית. בושוויץ נודע היטב במינסוטה על הפעלת דוכן חלב ביריד הארצי של מינסוטה. ב-1984 נבחר מחדש לסנאט. ב-1990 הפסיד בבחירות לסנאט למועמד המפלגה הדמוקרטית פול ולסטון, וב-1996 התמודד מולו בשנית והפסיד פעם נוספת.

ב-1991 נסע לאתיופיה כשליחו של נשיא ארצות הברית ג'ורג' הרברט ווקר בוש. בושוויץ נמנה בין המתווכים בין ישראל לאתיופיה והיה אחד מחברי הסנאט הפעילים והמוכרים ביותר בלובי הישראלי בארצות הברית, במשא ומתן של שתי המדינות על אודות מבצע שלמה. ב-2005 מונה בידי הנשיא ג'ורג' ווקר בוש לשגריר ארצות הברית במועצת זכויות האדם של האו"ם, אשר בסיסה בז'נבה שבשווייץ. במהלך הבחירות לנשיאות ארצות הברית 2008 הביע את תמיכתו בג'ון מקיין. בהוה מכהן בושוויץ כחבר במועצת המנהלים של המכון היהודי לענייני ביטחון לאומי (JINSA), של איפא"ק ושל המועצה ליחסי חוץ.

קישורים חיצוניים
----------------

ויקישיתוף מדיה וקבצים בנושא **רודי בושוויץ** בוויקישיתוף
* רודי בושוויץ באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 0987 6701
* LCCN: no2003011768
* SNAC: w6g26rm9
* US Congress: B000647
* VIAF: 73535641
* WorldCat: lccn-no2003011768

 |
**כוח ההגנה של פפואה גינאה החדשה** (באנגלית: **Papua New Guinea Defence Force**, או בקיצור: **PNGDF**) הוא הארגון הצבאי שמוטל עליו בעיקר ההגנה על שטחי פפואה גינאה החדשה מפני איום חיצוני, כמו גם תפקידים משניים לרבות משימות בעניינים לאומים וביטחון פנים.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. להרחיב בנושא היסטורי של הצבא לפני ואחרי הקמתו ב 1973.
מקורו של צבא זה בכוח צבאי שהציבה ממשלת אוסטרליה בשנות ה-50 בשטח פפואה גינאה החדשה לפני קבלת העצמאות שבזמנו ירש את "גדוד איי האוקיינוס השקט" של צבא אוסטרליה שהורכב במהלך מלחמת העולם השנייה על בסיס ילידים מגינאה החדשה. יחידות אלו שימשו בסיס לצבא הנוכחי שנוסד החל מינואר 1973.

לאורך היסטריה שלו על שלל גילגוליו הוא השתתף במספר פעולות והחל משנת 1973 עם קבלת העצמאות של המדינה הצבא לכך חלק גם במספר פריסות צבאיות וסיועה בחו"ל, כמו כן גם נלחם במספר התקוממויות וניסיונות הפיכה כמו זאת שהתרחשה באי בוגנוויל במשך עשור החל משנת 1988.

מבנה ארגוני
-----------

צבא זה נחשב לכוח "קטן ועני" יחסית לגודל מדינתו והוא מונה כ-2,500 איש (נכון ל-2014) המחולק לשלושה אגפים, יבשה, אוויר וים. לצבא מסופק פחות מ-2% מההוצאות הממשלתיות, תוך שהיא מקבלת סיוע ותמיכה משמעותית בהכשרה מאוסטרליה, ניו זילנד, ארצות הברית ומדינות אחרות. בדו"ח ההגנה לשנת 2013 הוכרז כי יש תוכניות שאפתניות ולהכפיל את הוצאות ההגנה ל-3% ולהגדיל את כוח האדם ל-5,000 איש עד 2017 ועד 2030 כוח האדם יגיע ל-10,000 איש.

אגף היבשה נמצא בפיקודו הישיר של המפקדה הראשית, בעוד לאגפים האוויר לים יש קצינים משלהם כחלק מאותה מפקדה. לצבא אין מפקד ראשי אלא כל הנתונים המרוכזים במפקדה הראשית מנוקזים הישר על ידי מפקד שמייעץ לשר הביטחון. כך שהצבא נמצא בשליטה של ​​המועצה המבצעת (היא הממשלה) הלאומית באמצעות שר הביטחון.

### אגף יבשה

חייל PNGDF באימון משותף עם צבא ארצות הברית
אגף היבשה מורכב משבעה יחידות הכוללות: שני גדודי חי"ר, גדוד הנדסה, יחידת קשר, מחלקת רפואה ממונעת, יחידת הכשרה ויחידה מיוחדת המתמחה בסילוק מטעני חבלה הנושאת את שמה של אותה היחידה ממלחמת העולם השנייה באי.

### אגף ימי

דגל האגף הימי
האגף הימי מורכב מחמש ספינות סיור, שלוש ספינות נחיתה אוסטרליות לשעבר שאחת משמש לאימונים. שלוש ספינות סיור נוספות נמצאות בשלבי בנייה באוסטרליה, כדי להחליף את ספינות הסיור הישנות. המשימות העיקריות של האגף הימי הן סיור במימי החוף ותובל לכוחות היבשה. מפני שאזור המים הכלכלים של המדינה גדול מאוד בגלל קו החוף הארוך שלה, אגף הימי מסתמך במידה רבה על תמונות לוויין כדי לפקח על שטחים אלה. הסיור בדרך כלל לא יעיל עקב תקציב לקוי שלעיתים קרובות לא מאפשרים את השימוש בכלי שיט אלה.

### אגף אוויר

רונדל האגף האווירי
אגף האוויר הוא כנף אווירית קטנה המפעילה שלושה מטוסי תובלה קלה ושני מסוקים חכורים, ובעתיד שני מטוסי אימון נוספים.

קישורים חיצוניים
----------------

ויקישיתוף מדיה וקבצים בנושא **כוח ההגנה של פפואה גינאה החדשה** בוויקישיתוף
* 

* אתר האינטרנט הרשמי של כוח ההגנה של פפואה גינאה החדשה

הערות שוליים
------------

1. ↑  pngdo | FORCE | Port Moresby, Papua New Guinea, PNGDO (באנגלית)
2. ↑  Civil-Military Relations, web.archive.org, ‏2016-10-13
3. ↑  About PNGDO, web.archive.org, ‏2016-10-13
4. ↑  PNGDF History, web.archive.org, ‏2016-10-13
**סקוט מק'קול** (באנגלית: **Scott McCall**) הוא הדמות הראשית והפרוטגוניסט בסדרת הטלוויזיה "זאב צעיר". את דמותו מגלם השחקן האמריקאי טיילר פוזי.

ביוגרפיה בדיונית
----------------

סקוט, בנם של מליסה ורפאל מק'קול, הוא נער מתבגר ממוצע ותלמיד תיכון בעיירה הבדיונית ביקון הילס. מק'קול אינו תלמיד מוכשר או מקובל. הוא סובל מאסתמה ונאלץ להשתמש במשאף. הוריו של מק'קול גרושים, והוא גר עם אמו, מליסה מק'קול, שעובדת כאחות בבית חולים. אביו של סקוט הוא סוכן FBI.

מק'קול עובד כעוזר וטרינר בקליניקה לבעלי חיים של ד"ר אלן דיטון. בעונה הראשונה הוא מתאהב באליסון, בת למשפחת ציידים. הם הופכים לזוג, ונפרדים בסוף העונה השלישית בעקבות מותה. בעונה השלישית מתאהב בקירה, תלמידה חדשה בבית הספר, ובעונה הרביעית הם הופכים לזוג. בסוף עונה 5 הם נפרדים מפני שקירה הצטרפה להולכות העור. בסוף עונה 6 הפך לבן זוגה של מאליה.

### ההפיכה לאדם זאב

בפרק הראשון של הסדרה יוצאים סקוט וסטיילס, חברו הטוב ביותר לסיבוב ביער לאחר שסטיילס שמע מאביו שביער נמצאה גופה. לאחר שיצאו לסיבוב ביער, אביו של סטיילס, נוח, תופס את סטיילס אך הוא לא מפליל את סקוט, וזה נשאר לבדו ביער. לאחר כמה צעדים עדר איילים רץ לעברו של סקוט והוא מפיל את המשאף שלו.
בזמן שסקוט מחפש את המשאף הוא נתקל בגופה ובורח. לפתע, מזנק בפתאומיות איש זאב ונושך על סקוט. זמן מה לאחר מכן מתחיל סקוט להרגיש מוזר וחווה שינויים: הוא שומע דברים, רואה ביתר חדות, מתגלים בו יכולת ריפוי, טפרים ארוכים ושיניים חדות, והאינסטינקטים שלו משתפרים. בליל ירח מלא הוא נרדם ומתעורר בבוקר באמצע היער הרחק מביתו.

סקוט מספר על הנעשה לסטיילס, שמתחיל לחקור על כך ומגלה שסקוט הופך לאיש זאב. בתחילה סקוט לא מאמין לו, אך לאחר כמה ימים הוא משתכנע. במשך העונות עוסקת העלילה בחייו של סקוט וחבורתו, המסתדרים עם המציאות החדשה.

בעונה השלישית הופך סקוט לאלפא אמיתי, מנהיג להקה בעל יכולות משופרות, דבר שקורה אחת ל-100 שנה. בעונה הרביעית נושך את הבטא, חבר להקה תחת האלפא, הראשון שלו, ליאם דנבר, ובהמשך גם את היידן, חברתו של ליאם, אך לא נשך אותה בהתחלה מחשש למותה.

קישורים חיצוניים
----------------

* סקוט מק'קול, באתר teen wolf MTV
**אֲסַקָּר אוּזַקְבֵיוֹלִי מֵמִּין** (בקזחית: **Асқар Ұзақбайұлы Мамин**; נולד ב-23 באוקטובר 1965) הוא מדינאי ופוליטיקאי קזחי אשר כיהן משנת 2019 עד ינואר 2022 בתור ראש ממשלת קזחסטן.

ביוגרפיה
--------

בצעירותו עבר מטסלוניגרד אל מוסקבה, בירת ברית המועצות כדי ללמוד תואר בכלכלה והנדסה אזרחית.

עם התפרקות ברית המועצות החל בקריירה מדינית והפך בשנת 2006 לראש עיריית אסטנה, בכך הפך מקורב אל נורסולטן נזרבייב, נשיא קזחסטן. ב-8 בספטמבר 2016 מונה בידי הנשיא לראש הממשלה החלופי של קזחסטן ולאחד ממנהלי החברה הלאומית לתיירות בקזחסטן.

ב-21 בפברואר 2019 פוטר מתפקידו ראש הממשלה בקיטז'ן סגינטייב ועל כן הפך ממין לראש ממשלת קזחסטן. זמן מה לתוך שלטונו וירד נורסולטן ממעמד הנשיאות, על כן הוחלף בידי קאסים-ג'ומארט טוקאייב. ממין דוגל במדיניות של הכלה דתית ובמהלך הפסחא שלח ברכות למיעוטים הנוצרים בארצו.

בזמן מגפה הקורונה בקזחסטן הנשיא הכריז על מצב חירום לאומי ובספטמבר נרשמה צניחה בכמות המאובחנים. בינואר 2022 פרצו במדינה מהומות המוניות על רקע עליית מחירי הדלק במדינה ואסקר הודיע על התפטרותו.

קישורים חיצוניים
----------------

ויקישיתוף מדיה וקבצים בנושא **אסקר ממין** בוויקישיתוף
* אסקר ממין, ברשת החברתית אינסטגרם

הערות שוליים
------------

1. 1 2  כיום נור-סולטן
2. ↑  ברכת ראש הממשלה למיעוטים הנוצרים באתר ראשות ממשלת קזחסטן
3. ↑  נתונים סטטיסטיים באתר גוגל חדשות

|  |  |
| --- | --- |
| בקרת זהויות עריכת הנתון בוויקינתונים | 
* GND: 1236481380
* VIAF: 306146997169818890041
* WorldCat (עם VIAF): 306146997169818890041

 |
במתמטיקה, **סדרות מחלקים** הן סדרות מספרים, שהראשון שבהם הוא מספר טבעי כלשהו, הבא אחריו הוא סכום המחלקים של הקודם (כולל 1, לא כולל את המספר עצמו), השלישי הוא סכום מחלקי השני, וכך הלאה.

נבחן לדוגמה את הסדרה עבור המספר 45:



45
↦
33
↦
15
↦
9
↦
4
↦
3
↦
1

{\displaystyle 45\mapsto 33\mapsto 15\mapsto 9\mapsto 4\mapsto 3\mapsto 1}

{\displaystyle 45\mapsto 33\mapsto 15\mapsto 9\mapsto 4\mapsto 3\mapsto 1}
הסדרה מסתיימת ב-1, שאין לו מחלקים אמיתיים. אפשר לעצור את הסדרה במספר הראשוני הראשון שמגיעים אליו (בדוגמה לעיל: 3), משום שהצעד הבא יהיה ממילא ל-1.

דוגמה שונה היא, כאשר הסדרה מסתיימת לתוך "שרשרת" של מספרים חברותיים או מספרים ידידותיים או במספר משוכלל. במקרים כאלו ניתן לכאורה להמשיך את הסדרה עד אינסוף, אך אין לכך כל ערך כי אותם מספרים יחזרו על עצמם שוב ושוב. לכן נהוג לומר במקרים אלו, כי הסדרה מסתיימת בשרשרת של מספרים חברותיים או בזוג מספרים ידידותיים או במספר משוכלל.

הסדרה הקצרה הבאה מסתיימת במספר 6 שהוא מספר משוכלל:



95
↦
25
↦
6

{\displaystyle 95\mapsto 25\mapsto 6}

{\displaystyle 95\mapsto 25\mapsto 6}
עיקר העניין בסדרות מחלקים, מתרכז בשאלה הבאה: ראינו שסדרת מחלקים מקיימת אחת משתי אפשרויות. האחת, היא מסתיימת לתוך מספר ראשוני. השנייה, היא נקלעת לסיבוב בתוך שרשרת של מספרים חברותיים (כולל ידידותיים ומשוכללים). האם קיימות סדרות כאלו שבהן ככל שנוסיף מספרים לסדרה לא ניתקל במספרים ראשוניים וגם לא נגיע לתוך שרשראות מספרים חברותיים/ידידותיים/משוכללים?

**השערת קטלן** (אין להחליף עם השערה אחרת בנושא הפרשים בין חזקות, הידועה אף היא בשם השערת קטלן) גורסת כי התשובה לשאלה דלעיל היא שלילית, אין סדרות מחלקים באורך אינסופי וכל סדרה כזו תסתיים באחת משתי האפשרויות המפורטות. השערה הפוכה גורסת, כי דווקא ישנם מספרים שסדרת המחלקים שלהם היא באורך אינסופי. עד היום לא נמצאה הוכחה לאחת ההשערות.

היו כמה מספרים שבעבר לא היה ידוע אם סדרת המחלקים שלהם מסתיימת, אך כיום נמצא שהם מסתיימים או במספר ראשוני או בשרשרת מספרים חברותיים/ידידותיים/משוכללים. המספר הנמוך ביותר שכיום לא נמצא עדיין הסיום של סדרת המחלקים שלו, הוא המספר - 276. סדרת המחלקים הידועה שלו כבר מונה למעלה מ-1500 מספרים, כשהאחרונים בסדרה שחושבו, הם בני למעלה מ-150 ספרות.
  
המספרים הראשונים בסדרת המחלקים (האינסופית?) עבור 276:  


276
↦
396
↦
696
↦
1104
↦
1872
↦
3770
↦
3790
↦
3050
↦
2716
↦
2772
↦
5964
↦
…

{\displaystyle 276\mapsto 396\mapsto 696\mapsto 1104\mapsto 1872\mapsto 3770\mapsto 3790\mapsto 3050\mapsto 2716\mapsto 2772\mapsto 5964\mapsto \ldots }

{\displaystyle 276\mapsto 396\mapsto 696\mapsto 1104\mapsto 1872\mapsto 3770\mapsto 3790\mapsto 3050\mapsto 2716\mapsto 2772\mapsto 5964\mapsto \ldots }

קישורים חיצוניים
----------------

* מידע רב על סדרות מחלקים (באנגלית)
* סדרת מחלקים, באתר MathWorld (באנגלית)
ארבעת קלפי האס שנמצאים בחפיסת קלפים
ה**אָס** (אנגלית: Ace) הוא קלף בחפיסת קלפי משחק. בכל חפיסה ארבעה אסים, כשערכם הוא אחד, לפעמים, כתלות במשחק. סמלו של האס הוא האות A.

מקור המילה
----------

מקור השם האנגלי במילה הלטינית אס (as) שמשמעותה יחידה, משמו של המטבע הרומאי הקטן. באנגלית של ימי הביניים, לפני הקלף, המילה אמרה "מזל רע", אבל כיוון שהיום בדרך כלל האס הוא דווקא הקלף הגבוה ביותר, כשאומרים באנגלית אייס מתכוונים "מעולה".

עיצוב
-----

לקלף האס בחפיסת קלפים רגילה יש סמל אחד (♠עלה, ♣תלתן, ♦יהלום או ♥לב) בדרך כלל קטן אבל לפעמים הוא מוגדל, בעיקר באס עלה, עליו בדרך כלל כתוב שמו של המדפיס. 

### אס עלה

אס העלה מיוחד בסימן העלה שעליו, שהוא גדול ומקושט במיוחד ולעיתים הוא מכונה קלף המוות (death card). בקסמי קלפים משתמשים לעיתים באס עלה במיוחד בגלל קישוטיו ובידולו משאר הקלפים.

ערך הקלף
--------

ברוב המשחקים כיום, האס נחשב הקלף הגבוה ביותר בחפיסה, אחרי המלך; בחלקם הנמוך ביותר (כאחד); באחדים, כמו בפוקר ובבלאק ג'ק ניתנת הבחירה אם להחשיב אותו כקלף גבוה או נמוך. במשחקים מסוימים, כשהאס גבוה העלה הופך לשובר שוויון, קרי כשיש תיקו, האס העלה מנצח.

היסטורית, האס החל כקלף נמוך, וסימנו היה הספרה 1 ולא האות A. השימוש בספרה 1 עדיין מקובל בחפיסות צרפתיות, ספרדיות, ורבות נוספות. 

המהפך של אס לקלף הנחשב הגבוה בחפיסה התרחש באופן הדרגתי. במהלך המאות ה-15 וה-16, במספר משחקים האס קיבל את המקום הגבוה ביותר מבין קלפי המספרים, אבל נמוך יותר מהדיוקנאות - כלומר, בין קלף ה-10 לנסיך. המשחק המוקדם ביותר הידוע בו האס נחשב בתור הקלף הגבוה ביותר בחשיפה הוא טרפולה, משחק קלפים שמקורו בוונציה בראשית המאה ה-16.

קישורים חיצוניים
----------------

ויקישיתוף מדיה וקבצים בנושא **אס** בוויקישיתוף
**גוסטב מירינק** (בגרמנית: **Gustav Meyrink**; ‏19 בינואר 1868, וינה, אוסטרו-הונגריה – 4 בדצמבר 1932, שטארנברג, בוואריה, גרמניה) היה סופר, מספר סיפורים, מתרגם, ובנקאי בודהיסט.

ילדות
-----

גוסטב מירינק נולד בווינה. הוא היה בנם מחוץ לנישואים של בראון קארל וורנבולר פון אונד זו המיינגן והשחקנית מריה וילהלמינה מייר. ב־1919, כאשר מירינק היה כבר סופר, בני המשפחה מצד אביו הציעו לו לקבל את שם משפחתו מצד אביו (וורנבולר). הוא סירב להצעה בנימוס. 
מירינק גר במינכן, בה למד בבית ספר יסודי. לאחר מכן הוא התגורר במינכן לזמן קצר, עד שאמו והוא עקרו לפראג בשנת 1883.

פראג
----

מירינק התגורר בפראג למשך 20 שנים, דבר שאף הוזכר בעבודותיו מספר רב של פעמים. 
פראג לא משמשת כעיר או רקע בסיפוריו, אלא כדמות ברוב סיפוריו: "קרן הפלשתי הגרמני" ואף בסיפורו הידוע ביותר, "הגולם". אחד האירועים המשמעותיים ביותר בחייו של מירינק התחולל בפראג: בגיל 24 הוא עמד עם אקדח בחדרו, כשהוא רוצה לירות בעצמו. באותו הרגע שמע קול מוזר, ומישהו שם לו מתחת לדלת ספרון, שנקרא "אחרי החיים". צירוף מקרים זה הדהים את מירינק, והוא החל ללמוד ספרות מיסטית. 
הוא למד תאוסופיה, קבלה, סופיולוגיה נוצרית, ואף עסק בתחומים אלו. 
מירינג התאמן גם ביוגה. היוגה עזרה לו לעבוד כשסבל כאב בעמוד השדרה, כאב שהחמיר עם הזמן. 
את השפעות לימודיו של מירינק ניתן לראות באופן ברור בעבודותיו, שכמעט תמיד נוגעות לאמונות מיסטיות כלשהן. עם זאת, מירינק היה רק חובבן בתחום המיסטיקה. גרשם שלום, מומחה למיסטיקה יהודית, טען שעבודותיו של מירינק מבוססות על מקורות שטחיים, ואין שום קשר ביניהן לבין תרבות אמיתית.

ב־1889 הקים מירינק יחד עם אחיינו בנק בשם "מייר ומורגנשטרן".

באותו הזמן היה מירינק גם חבר במסדר המפורסם "המסדר ההרמטי של שקיעת הזהב" בלונדון, בריטניה. ההוכחה לכך נמצאת במכתבו של ויליאם ווין ווסקוט משנת 1893, שנותר בארכיונים הפרטיים של מירינק. 

בשנת 1902 הואשם מירינק בהונאה (על פי מקור אחר, הוא הואשם בשימוש בספיריטואליזם במטרה להרוויח בבנקאות) ונלקח לכלא. הוא שוחרר מהכלא לאחר חודשיים, אך קריירת הבנקאות שלו הידרדרה משם. חוויותיו בבית הכלא מתוארות בספרו "הגולם".

ב־4 בדצמבר 1932 נפטר מירינק בעיירה שטארנברג, שבבוואריה, גרמניה, ונקבר בבית העלמין המקומי.

מספריו
------

* The Angel of the West Window (Der Engel vom westlichen Fenster), 1927 (המלאך מן החלון המערבי). הספר מתאר את חיי המחקר הרוחניים של ג'ון די, את המצאת גביש הפחם שלאחר מכן כונה גם המראה המאגית.
* The Golem (Der Golem), 1914 (הגולם).

קישורים חיצוניים
----------------

ויקישיתוף מדיה וקבצים בנושא **גוסטב מירינק** בוויקישיתוף
* כתבי גוסטב מירינק בפרויקט גוטנברג (באנגלית)
* גוסטב מירינק, באתר "Find a Grave" (באנגלית)
* גוסטב מירינק (1868-1932), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265333505171
* BIBSYS: 90075055
* BNE: XX964705
* BnF: cb11915903s (data)
* CANTIC: a19841346
* CiNii: DA00586585
* GND: 118582046
* ICCU: CFIV050969
* ISNI: 0000 0001 2134 8020
* LCCN: n50046894
* LNB: 000160101
* MusicBrainz: 6d2f1fca-16bc-429c-b039-74fa97b86463
* NDL: 00449916
* NKC: jn19981001847
* NLA: 35349665
* NLK: KAC200307108
* NLP: a0000002067113
* NSK: 000106153
* NTA: 068393199
* RERO: 02-A003590621
* SELIBR: 211902
* SNAC: w6611m70
* SUDOC: 02702704X
* Trove: 921314
* VcBA: 495/339819
* VIAF: 59086614
* WorldCat: lccn-n50046894

 |
**צ'רי טיגו 7** (באנגלית: **Chery Tiggo 7**) הוא קרוסאובר קומפקטי, המיוצר על ידי צ'רי כחלק מסדרת המוצרים טיגו.

הדור הראשון (2016–הווה)
-----------------------

צ'רי טיגו 7: מבט אחורי לפני מתיחת פנים
הדור הראשון של צ'רי טיגו 7 הוצג על ידי קונספט ה-SUV של Chery TX במהלך תערוכת הרכב של בייג'ינג 2012, גרסת ההפקה נחשפה במהלך תערוכת הרכב של בייג'ינג בשנת 2016 בסין.

ברכב יש מנוע בנזין 1.5 ליטר ארבע טורבו ומנוע בנזין של 2.0 ליטר.

הייצור צ'רי טיגו 7 הושק מאוחר יותר בשוק הרכב בסין בחודש יולי במחירים של 85,900 יואן – 150,900 יואן, והציבו את צ'רי טיגו 7 מעל צ'רי טיגו 5.

### מתיחה קדמית בשנת 2018

צ'רי טיגו 7 Fly (מתיחת 2018) במבט קדמי
המתיחה הקדמית נחשפה בשנת 2018 שוזכתה לכינוי צ'רי טיגו 7 Fly. ה"צ'רי טיגו 7 Fly" היה גרסה עיצובית שעשתה שימוש חוזר עבור צ'רי טיגו. הצ'רי טיגו 7 Fly עלה לראשונה בספטמבר 2018 עם מחירים של בין 85,900 יואן ל־113,900 יואן. דגם המתיחה הקדמית משתמש במנוע טורבו בנפח 1.5 ליטר המפיק 147 כ"ס ו-210 נ"מ. תיבת ההילוכים היא תיבת הילוכים כפולת מצמדים בת 6 הילוכים או תיבת הילוכים ידנית בת 6 הילוכים.

### קורוס יאנג

קורוס יאנג במבט אחורי
באוגוסט 2017 נחשף הקרוסאובר הקומפקטי של קורוס יאנג כגרסה מחודשת לצ'רי טיגו 7. צ'רי מחזיקה במחצית מקורוס אוטו ואילו המחצית השנייה שייכת לחברת ההשקעות סינגפור, קנון הולדינגס. הקורוס יאנג מעולם לא הושק לשוק, אך בעיצוב שלו נעשה שימוש חוזר כמו צ'רי טיגו 7 FLY.

דור שני (2020–הווה)
-------------------

צ'רי טיגו 7 II במבט אחורי
הדור השני של צ'רי טיגו 7 הופיע לראשונה במהלך תערוכת הרכב של גואנגג'ואו בשנת 2019, אפשרויות המנוע של הדור השני של צ'רי טיגו 7 כללו בתחילה מנוע בנזין טורבו בנזין 1.5 ליטר מוטבע, המפיק 147 כ"ס, מנוע בנזין המפיק 156 כ"ס ומנוע בנזין 1.6 ליטר המפיק 197 כ"ס.

קישורים חיצוניים
----------------

ויקישיתוף מדיה וקבצים בנושא **צ'רי טיגו 7** בוויקישיתוף
* אתר רשמי

הערות שוליים
------------

1. ↑  "Chery to bring 'TX' SUV concept to the Beijing Auto Show".
2. ↑  "Official Pics: Chery TX SUV concept for the Beijing Auto Show".
3. ↑  "Chery Tiggo 7 debuts on the Beijing Auto Show".
4. ↑  "This Is The Chery Tiggo 7 SUV For China".
5. ↑  "售8.59-11.39万元 瑞虎7 FLY正式上市".
6. ↑  "Qoros Young Compact SUV Revealed In China Is Not For The Elderly".
7. ↑  "2019广州车展：奇瑞新瑞虎7量产概念车".
8. ↑  "2020 Chery Tiggo 7 specs".
**פישר בלאק** (באנגלית: **Fischer Black**;‏ 11 בינואר 1938 - 30 באוגוסט 1995) היה כלכלן ומתמטיקאי אמריקאי שהתפרסם במיוחד בשל היותו, יחד עם מיירון שולס, בין מפתחי המודל המקובל ביותר להערכת אופציות – נוסחת בלאק ושולס.

את הדוקטורט קיבל בלאק ב-1964 באוניברסיטת הרווארד שבבוסטון, מסצ'וסטס, בתחום המתמטיקה השימושית. הוא היה תלמידו של מרווין מינסקי ועבד איתו על בעיות באינטליגנציה מלאכותית.

פעילותו ככלכלן
--------------

ב-1971 עבר לאוניברסיטת שיקגו ואחר כך הצטרף למכון המחקר MIT. בתחילת דרכו היה מעורב בוויכוחים בין הכלכלנים המוניטריסטים בראשות מילטון פרידמן והקיינסיאנים בראשות מודיליאני. בלאק לא ראה חשיבות גדולה למדיניות המוניטרית במסגרת ייצוב של צמיחת המשק, וב-1972 כתב למילטון פרידמן מכתב בזו הלשון:

> 
> "בכלכלה האמריקאית חלק גדול מהחוב הציבורי מצוי בשטרות אוצר. כאשר נפדים שטרות אלה, מונפקים שטרות חדשים. אם ינסה הבנק הפדרלי להזרים כסף לסקטור הפרטי, כי אז הסקטור הפרטי פשוט יעביר את כספו לשטרות אוצר חדשים (שיונפקו). אם יקטין הבנק הפדרלי את כמות הכסף, הסקטור הפרטי יבחר לפדות חלק משטרות האוצר שלו."
> 
> 
> 
> 
> המקור באנגלית
> "In the U.S. economy, much of the public debt is in the form of Treasury bills. Each week, some of these bills mature, and new bills are sold. If the Federal Reserve System tries to inject money into the private sector, the private sector will simply turn around and exchange its money for Treasury bills at the next auction. If the Federal Reserve withdraws money, the private sector will allow some of its Treasury bills to mature without replacing them."
> 
>

מודל הערכת האופציות
-------------------

בתקופה זו החל לעבוד על גולת הכותרת של הצלחתו - מודל הערכת האופציות בלאק-שולס.
המודל של בלאק ושולס הוא מודל מתמטי יישומי במלוא מובן המילה. הוא אומד את ערכה של אופציה מסוג קול (Call) או פוט (Put) בהינתן פרמטרים הנוגעים לשערי מניות, התנהגותן, שער הרבית במשק ועוד.

 ערך מורחב – **מודל בלאק ושולס**  

ב-1984 הצטרף לחברת הברוקרים גולדמן זקס, פועל יוצא מהצלחת הטמעתו של המודל בקרב האוכלוסייה הפיננסית.

בלאק נפטר ב-1995 מסרטן. ב-1997 הוענק פרס נובל לכלכלה לעמיתו לפיתוח המודל, מיירון שולס, ולכלכלן נוסף שהיה מעורב בפיתוח - רוברט סי. מרטון. ועדת הפרס העלתה על נס את תרומתו המכרעת לפיתוח הנוסחה. יש להניח כי אילו חי, היה בלאק חתן פרס נובל.

קישורים חיצוניים
----------------

ויקישיתוף מדיה וקבצים בנושא **פישר בלאק** בוויקישיתוף

* פישר בלאק, באתר פרויקט הגנאלוגיה במתמטיקה
* פישר בלאק, באתר MacTutor (באנגלית)
* פישר בלאק, באתר SSRN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007437332505171
* BnF: cb122421429 (data)
* CiNii: DA0190054X
* GND: 130386847
* ISNI: 0000 0000 8174 5426
* LCCN: n85361878
* MGP: 13311
* NDL: 00520077
* NKC: xx0155459
* NTA: 073220957
* SUDOC: 031149731
* VIAF: 109330621
* WorldCat: lccn-n85361878

 |
**בלנטייר** (באנגלית ובצ'יצ'ווה: **Blantyre**) היא העיר השנייה בגודלה במלאווי ובירת מחוז הדרום. על פי תחזית רשמית לשנת 2023 התגוררו בבלנטייר 871,776 תושבים. העיר נחשבת לבירה הכלכלית של מלאווי.

היסטוריה
--------

בלנטייר נוסדה על ידי מיסיונרים של הכנסייה של סקוטלנד ב-1876 ונקראה על שם העיירה בלנטייר (אנ') בסקוטלנד, מקום הולדתו של מגלה הארצות והמיסיונר הסקוטי דייוויד ליווינגסטון. בשנים שלאחר מכן העיירה צמחה והפכה למרכז מסחרי.

ב-1956 העיירה לימבה אוחדה עם בלנטייר ובלנטייר קיבלה מעמד של עיר.

כלכלה
-----

בלנטייר נחשבת לבירה הכלכלית של מלאווי. בעיר פועלים מפעלים רבים, מה שהופך אותה גם לבירה התעשייתית של מלאווי. מלבד התעשייה, הכלכלה המקומית מסתמכת גם על מסחר.

חינוך
-----

בעיר נמצאות מספר מכללות שנחשבות לחלק מאוניברסיטת מלאווי, בהן מכללת הרפואה והמכללה הפוליטכנית של מלאווי.

תחבורה
------

את בלנטייר משרת נמל התעופה הבינלאומי צ'ילקה, הנמצא במרחק של כ-16 קילומטרים מהעיר. הנמל מציע טיסות לבירה לילונגווה ולמספר ערים חשובות נוספות בדרום ובמזרח אפריקה.

העיר מקושרת בקווי רכבת לערים אחרות במלאווי ובמוזמביק.

ערים תאומות
-----------

* גרמניהגרמניה הנובר, גרמניה
* טאיוואןטאיוואן גאושיונג, טאיוואן
* זמביהזמביה נדולה, זמביה

קישורים חיצוניים
----------------

ויקישיתוף מדיה וקבצים בנושא **בלנטייר** בוויקישיתוף
* בלנטייר, באתר אנציקלופדיה בריטניקה (באנגלית)

הערות שוליים
------------

1. 1 2  Malawi: Administrative Divisions (Regions and Districts) - Population Statistics, Charts and Map, www.citypopulation.de

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564233305171
* GND: 4284449-6
* NARA: 10038374
* VIAF: 247306541
* WorldCat (עם VIAF): 247306541

 |